סקוט פילגרים

סקוט פילגרים (באנגלית: Scott Pilgrim) היא סדרת רומנים גרפיים מאת הסופר ואמן הקומיקס הקנדי בריאן לי או'מאלי. הסדרה, אשר מורכבת משישה ספרים שפורסמו במקור בין השנים 2004 ל-2010, עוקבת אחר הרפתקאותיו של הדמות הראשית, סקוט פילגרים, שחייב להילחם בשבעת האקסים המרושעים של חברתו החדשה, רמונה פלורס, על מנת שיוכל לצאת איתה.

בעקבות ההצלחה של סדרת הספרים היא זכתה לעיבוד קולנועי בבימויו של אדגר רייט אשר ייצא לאקרנים באוגוסט 2010. באותו החודש יצא לשווקים גם משחקי הווידאו "Scott Pilgrim vs. the World: The Game" אשר פותח על ידי חברת יוביסופט עבור קונסולות המשחקים פלייסטיישן 3 ו-Xbox 360. סדרת הרומנים הגרפיים זכתה גם לעיבוד טלוויזיוני אשר הפך זמין בנטפליקס בנובמבר 2023 וצוות השחקנים מהסרט ההוליוודי שהופק 13 שנים לפני כן השתתף גם בסדרת האנימציה הזו בדיבוב הקולות של הדמויות אותן הם שיחקו בעבר בסרט. או'מאלי כתב את התסריט של הסדרה ורייט שימש כמפיק בפועל של הסדרה.<ref></ref>

== תקציר העלילה ==
העלילה מתמקדת בהרפתקאותיו של סקוט פילגרים, בחור קנדי בן 23 המתגורר בעיר טורונטו בדירה צנועה במיוחד יחד עם שותף הומוסקסואל. סקוט מנגן בגיטרת בס בלהקה המקומית "Sex Bob-Omb" יח עם חבריו סטיבן סטילס וקים פיין. בתחילת הסדרה סקוט מתחיל לצאת עם תלמידת התיכון בת ה-17 נייבס צ'או, אך תוך זמן קצר הוא מתאהב בבחורה האמריקנית רמונה פלאוורס המסתורית, שעברה לאחרונה לטורונטו, אותה הוא ראה לפני כן בחלומותיו.

בעת שסקוט מנסה באופן נואש להתחיל מערכת יחסים עם רמונה, הוא מגלה שהוא חייב להביס את שבעת האקסים שלה, נבלי-על בעלי יכולות על טבעיות, עימם הוא נאלץ להילחם אחד אחרי השני.

בעקבות מספר פלאשבקים המתמקדים בשנות העשרה של סקוט ובמערכות היחסים הסוערות שלו, סקוט מצליח לבסוף להשלים עם עברו וללמוד להתגבר על פחדיו וחוסר הביטחון שלו.

== הספרים ==
{| class="wikitable"
!#
! שם הספר
! ISBN
! תאריך הוצאה
|-
|1||"Scott Pilgrim's Precious Little Life"|| (המהדורה המקורית של הספר בשחור-לבן) (המהדורה של הספר בצבע)||18 באוגוסט 2004 (המהדורה המקורית של הספר בשחור-לבן)8 באוגוסט 2012 (המהדורה של הספר בצבע)
|-
|2||"Scott Pilgrim vs. The World"|| (המהדורה המקורית של הספר בשחור-לבן) (המהדורה של הספר בצבע)||15 ביוני 2005 (המהדורה המקורית של הספר בשחור-לבן)7 בנובמבר 2012 (המהדורה של הספר בצבע)
|-
|3||"Scott Pilgrim & The Infinite Sadness"|| (המהדורה המקורית של הספר בשחור-לבן) (המהדורה של הספר בצבע)||24 במאי 2006 (המהדורה המקורית של הספר בשחור-לבן)22 במאי 2013 (המהדורה של הספר בצבע)
|-
|4||"Scott Pilgrim Gets It Together"|| (המהדורה המקורית של הספר בשחור-לבן) (המהדורה של הספר בצבע)||14 בנובמבר 2007 (המהדורה המקורית של הספר בשחור-לבן)13 בנובמבר 2013 (המהדורה של הספר בצבע)
|-
|5||"Scott Pilgrim vs. The Universe"|| (המהדורה המקורית של הספר בשחור-לבן) (המהדורה של הספר בצבע)||4 בפברואר 2009 (המהדורה המקורית של הספר בשחור-לבן)13 באוגוסט 2014 (המהדורה של הספר בצבע)
|-
|6||"Scott Pilgrim's Finest Hour"|| (המהדורה המקורית של הספר בשחור-לבן) (המהדורה של הספר בצבע)||20 ביולי 2010 (המהדורה המקורית של הספר בשחור-לבן)5 במאי 2015 (המהדורה של הספר בצבע)
|}

ב-2010 החלה הוצאת מודן בתרגום לעברית של סדרת "סקוט פילגרים", ועד כה יצאו הכרך הראשון, "סקוט פילגרים והחיים הקטנים והמתוקים שלו", והשני, "סקוט פילגרים 2 – נגד העולם".

== הדמויות הראשיות ==
* סקוט פילגרים – הגיבור הראשי בסדרת הספרטים. סקוט פילגרים הוא בחור קנדי בן 23 המתגורר בטורונטו שבקנדה. סקוט הוא בסיסט בלהקת "Sex Bob-Omb". במהלך סדרת הספרים סקוט נאלץ להביס את שבעת האקסים המרושעים של מושא אהבתו, רמונה פלאוורס.
* רמונה פלאוורס – בחורה אמריקאית מסתורית עם שיער ורוד-כחול שעברה לאחרונה לטורונטו מניו יורק ואשר הופכת למושא אהבתו של סקוט פילגרים. רמונה נוהגת לשנות את צבע השיער באופן תדיר.
* נייבס צ'או – תלמידת תיכון תמימה בת 17 ממוצא סיני עימה סקוט יוצר במשך תקופה קצרה. סקוט נפרד ממנה לאחר שהוא פוגש את רמונה פלאוורס.
* וואלאס וולס – שותפו לדירה השנון והסרקסטי של סקוט.
* סטיבן סטילס – הסולן והגיטריסט של להקת "Sex Bob-Omb" וחברו הטוב ביותר של סקוט.
* קימברלי "קים" פיין – המתופפת של להקת "Sex Bob-Omb". קים הייתה חברות הראשונה של סקוט במהלך תקופת התיכון.
* סטייסי פילגרים – אחותו הצעירה והפרגמטית של סקוט.
* ניל הצעיר – החבר הצעיר ביותר בלהקת "Sex Bob-Omb" אשר מעריץ את סקוט ומנסה לחקות אותו. יצא במשחק תקופה קצרה עם נייבס.
* נטלי "אנבי" אדמס – כוכבת פופ מצליחה וחברה לשעבר של סקוט.

== עיבודים נוספים ==
=== סרט קולנוע ===
העיבוד הקולנועי של סדרת הספרים יצא לאקרנים ב-13 באוגוסט 2010. עלילת הסרט מבוססת על עלילת כל ששת הספרים בסדרה. הסרט בוים על ידי הבמאי הבריטי אדגר רייט ומככבים בו מייקל סרה בתפקיד סקוט פילגרים ומרי אליזבת' וינסטד בתפקיד רמונה פלאוורס.

=== משחק וידאו ===
באוגוסט 2010 יצא לשווקים גם משחקי הווידאו "Scott Pilgrim vs. the World: The Game" אשר פותח על ידי חברת יוביסופט עבור קונסולות המשחקים פלייסטיישן 3 ו-Xbox 360.

זהו משחק גלילה צדדית בו יכולים לשחק עד ארבעה שחקנים אשר מחקה את הסגנון של משחקי הווידאו הישנים של קונסולות ה-8 סיביות וה-16 סיביות. במשחק ניתן לשחק בדמויותיהם של סקוט פילגרים, רמונה פלאוורס, קים פיין וסטיבן סטילס. בנוסף לכך ניתן להוריד את הדמויות ואלס וולס ונייבס צ'או ואז לשחק גם בהן.<ref></ref> הפסקול של המשחק נוצר על ידי להקת הפאנק רוק Anamanaguchi.<ref></ref>

המשחק הפך זמין ב-PlayStation Network ב-10 באוגוסט 2010 וב-Xbox Live Arcade ב-25 באוגוסט 2010.<ref></ref>

ב-14 בינואר 2021 חברת יוביסופט הוציאה לשווקים גרסה מחודשת של המשחק למחשב האישי ולקונסולות המשחקים PlayStation 4, Xbox One, Nintendo Switch, ו-Google Stadia.

=== סדרת אנימציה ===
סדרת הרומנים הגרפיים זכתה גם לעיבוד טלוויזיוני אשר הפך זמין בנטפליקס ב-17 בנובמבר 2023. אייבל גונגורה ביים את הסדרה. צוות השחקנים מהסרט ההוליוודי שהופק 13 שנים לפני כן השתתף גם בסדרת האנימציה הזו בדיבוב הקולות של הדמויות אותן הם שיחקו בעבר בסרט. או'מאלי כתב את התסריט של הסדרה ורייט שימש כמפיק בפועל של הסדרה.

== פרסים ==
בשנת 2005 או'מאלי זכה בפרס דאג רייט עבור עבור הכרך הראשון של סדרת ספרי סקוט פילגרים<ref></ref> וכמו כן היה מועמד לשלושה פרסי הארווי.<ref></ref>

בשנת 2006, או'מאלי זכה בפרס ג'ו שוסטר בקטגוריית הקומיקסאי הקנדי הטוב ביותר.<ref>https://joeshusterawards.com/awards/about/2006-nominees-and-winners/</ref> שנה קודם לכן או'מאלי היה מועמד לפרס באותה קטגוריה.<ref></ref>

בשנת 2006 או'מאלי היה מועמד לפרס אייזנר בקטגוריית "הכותב/אמן הטוב ביותר – הומור" עבור הספר "Scott Pilgrim Vs. The World", אך הוא הפסיד לבסוף לקייל בייקר. בשנת 2006 או'מאלי היה מועמד גם לשני פרסי Eagle, והיה מועמד לשני פרסי רייט עבור הספר "Scott Pilgrim Vs. The World".

בשנת 2007, או'מאלי זכה בפרס הארווי. באותה השנה הסדרה נכללה גם ברשימת ה-"A-List" של המגזין אנטרטיינמנט ויקלי.

בשנת 2010 או'מאלי זכה בפרס אייזנר הראשון שלו עבור הספר "Scott Pilgrim Vs. The Universe".<ref></ref>

== קישורים חיצוניים ==

==הערות שוליים==

קטגוריה:רומנים גרפיים
קטגוריה:סדרות קומיקס